**DAgsorden Skolebestyrelsesmøde**

**Skole:** Trekløverskolen

**Mødested:** Borup Byvej
**Mødedato:** 03-04-2025 fra kl 17.00-20.00

1. Michael og Mehmet præsenterer oplæg til fondsfinansieret legeplads
2. Principper til gennemgang:
	1. Elevinddragelse
	2. Hjemsendelse af elever
	3. Tilsyn med eleverne i skoletiden
	4. Afgangsprøver
3. Status i forhold til skolevægring og opgørelse af antal elever i reduceret skema
4. Skoleudviklingssamtale
5. Opfølgning på skolebestyrelsesmøde med elever
6. Trivselsundersøgelse - status
7. Budget og økonomi, status på budgetudmøntning, herunder såfremt der er nyt vedr. fast budget på BL og ST samt målgruppebeskrivelser.
8. Elevfravær
9. Sygefravær

**Referat Skolebestyrelsesmødde**

**Mødested:** Borup Byvej
**Mødedato:** 2025.04.03 **Næste mødedato**: **Deltagere:** Nete, John, Pia, Sabrina, Louise, Margit, Michael, Anna, Jesper, Benny, Lene og Klaus
**Afbud:** Kent, Kim, Henriette, Mehmet

1. Michael præsenterer oplæg til fondsfinansieret legeplads. Der er enighed om, at det er et spændende og meningsgivende projekt.
2. Principper til gennemgang:

Vi aftaler, at vi for hvert princip aftaler, hvornår det giver mening at kigge på det igen, og hvad det specifikt er, skolebestyrelsen gerne vil være nysgerrige på.

Elevinddragelse: Princippet skal justeres med enkelte sproglige omformuleringer. Der skal tilføjes, at elevplanen skal gennemgås med eleven en gang årligt.

Skolebestyrelsen kigger på princippet en gang årligt, næste gang i november/december. Der vil skolebestyrelsen gerne høre om elevsamtalerne.

Hjemsendelse af elever: Princippet er godkendt.

Princippet skal på dagsordenen igen i januar/februar og skolebestyrelsen vil nysgerrige på, hvor mange elever, der er blevet hjemsendt.

Tilsyn med eleverne i skoletiden: Hændelser noteres fremover i et skema med fokus på tiltag. Princippet er godkendt.

Princippet skal på dagsordenen igen i januar i forbindelse med budget for at sikre, at der, hvis nødvendigt, kan budgetlægges med midler, der kan forebygge ulykker og øge sikkerheden.

Afgangsprøver: Princippet er godkendt. Det er positivt, at forældrene har meget at sige i forhold til afgangsprøver, ligesom det er vigtigt, at der fortsat står, at der skal kigges på alle børn.

Vi aftaler, at kigge på selve prøvetallene årligt. Selve princippet kigger vi på igen i januar og herefter kun hvert tredje år.

1. Status i forhold til skolevægring og elever i reduceret skema:

Der er tale om skolevægring, når en elev slet ikke har fremmøde i skolen. Hvis der er fremmøde i et vist omfang, er der tale om elever, hvor en særlig indsats er påkrævet (elever i reduceret skema).

På Borup Byvej er der aktuelt 3 elever, som ikke har fremmøde i skolen, og som er sygemeldte gennem lægen.

Antallet af elever i reduceret skema blev gennemgået.

Vi aftaler fortsat at følge tallene årligt.

1. Skoleudviklingssamtale:

Nete deltog i skoleudviklingssamtalen og gav udtryk for, at selve konceptet for samtalen var godt. Dog overskygger det lidt, at der skal spares så mange penge på skolen. Vi taler om, at det er godt, at der er fokus på data, og at forvaltningen har fokus på det faglige. Klaus fortæller, at vi skal arbejde videre med at formulere og kvalificere beskrivelsen af markørerne i skolens udviklingsplan.  Vi har fortsat fokus på læsning og kommunikation.

1. Opfølgning på skolebestyrelsesmøde med elever:

John og Margit, som repræsenterede skolebestyrelsen til elevrådsmødet, synes det var godt, at alle tre matriklers elever var repræsenteret på elevrådsmødet. Det gav en lang liste af forslag til gode oplevelser, der kan arbejdes videre med. Flere af dem var gratis.

Vi taler om at lave et idekatalog, hvor det er nemt tilgængligt, hvem man kan kontakte, mailadresser og telefonnumre til de relevante ting.

Næste år vil vi på både ordinært møde og på elevrådsmødet følge op på, hvilke ture og aktiviteter, det har afstedkommet.

1. Trivselsundersøgelse – status:

Lene gennemgår status for genneførsel af trivselsmålingen. Selve resultatet er endnu ikke frigivet.

1. Budget og økonomi, status på budgetudmøntning, herunder såfremt der er nyt vedr. fast budget på BL og ST samt målgruppebeskrivelser:

Punktet er udsat til næste møde.

1. Elevfravær:

Elevfraværet på Trekløverskolen ligger normalt og forventeligt. Tallene for Trekløverskolen er lidt bedre end for almenområdet.

1. Sygefravær:

Punktet er udsat til næste møde.